**Verejná súťaž**

NADLIMITNÁ ZÁKAZKA

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**SÚŤAŽNÉ PODKLADY**

na predmet zákazky

**Potraviny 2022/01**

(TOVARY)

**ČASŤ B.1**

**OPIS PREDMETU ZÁKAZKY**

**1. OPIS PREDMETU ZÁKAZKY**

* 1. Predmetom zákazky je nákup a dodávanie mäsa, mäsových výrobkov, korenín, rastlinných olejov, mlieka a mliečnych výrobkov pre Univerzitu Pavla Jozefa Šafárika v Košiciach.
  2. Súčasťou predmetu zákazky sú súvisiace služby spojené s dopravou na miesto dodania, naložením a vyložením dodávaného tovaru na miesto dodania. Množstvá jednotlivých druhov tovaru budú spresňované pravidelnými objednávkami.
  3. Druhová skladba jednotlivých položiek, podrobná špecifikácia predmetu zákazky a požadované množstvá sú uvedené v Prílohe č. 1 - Špecifikácia a cena k návrhu rámcovej dohody pre jednotlivé časti predmetu zákazky.
  4. Verejný obstarávateľ si vyhradzuje právo považovať predpokladané množstvá za nezáväzné a v prípade potreby objednať nižšie alebo vyššie množstvá, než sú predpokladané. V prípade, že budú objednané nižšie množstvá, ako sú predpokladané, nevzniká uchádzačovi automaticky nárok na dodanie kompletného rozsahu predmetu zákazky tak, ako je definovaný v Prílohe č. 1 k návrhu rámcovej dohody.
  5. Ak sa v opise uvádzajú údaje alebo odkazy na konkrétneho výrobcu, výrobný postup, značku, obchodný názov, patent alebo typ, umožňuje sa uchádzačovi predloženie ponuky s ekvivalentnou špecifikáciou, pri dodržaní všetkých parametrov a požiadaviek v špecifikácii, respektíve predloženie ekvivalentu s lepšími vlastnosťami.
  6. Uchádzač zabezpečí dodávku objednaného tovaru v dohodnutom množstve, rozsahu, kvalite, v požadovaných technických parametroch, v bezchybnom stave a v dohodnutom termíne, motorovými vozidlami spĺňajúcimi hygienické požiadavky tak, aby bola zabezpečená dostatočná ochrana tovaru pred jeho zničením, poškodením alebo znehodnotením, podľa jednotlivých objednávok v zmysle špecifikácie podľa Prílohy č. 1 k návrhu rámcovej dohody.
  7. Tovar musí byť dodávaný v súlade s dohodnutými technickými a funkčnými charakteristikami, platnými všeobecne záväznými predpismi SR, technickými normami a podmienkami požadovanými verejným obstarávateľom.
  8. Uchádzač je povinný dodávať tovar v lehote, v ktorej z doby spotreby vyznačenej na dodanom tovare alebo na dodacom liste neuplynula viac ako 1/3. Tovar nesmie javiť známky porušenia obalu, vlhkosti, nesmú sa v ňom vyskytovať nečistoty a musí spĺňať všetky predpisy zodpovedajúce Potravinovému kódexu.
  9. Uchádzač sa zaväzuje dodávať predmet zákazky v štandardnej akosti a najvyššej kvalite v súlade so zákonom č. 152/1995 Z. z. o potravinách v znení neskorších predpisov, príslušných vykonávacích predpisov k tomuto zákonu a ďalších záväzných predpisov.
  10. Dodávka tovaru bude realizovaná podľa potreby a požiadaviek individuálne dohodnutých v samostatnej objednávke verejného obstarávateľa. Lehota dodania tovaru pre položky uvedené v Prílohe č. 1 k návrhu rámcovej dohody je najneskôr do 24 hodín od momentu potvrdenia objednávky na miesto dodania bližšie spresnené príslušnou objednávkou.
  11. Verejný obstarávateľ pri realizácii dodávok tovaru, bude vykonávať kontrolu preberaného tovaru z dôvodu overenia, či dodaný tovar má požadovanú kvalitu a spĺňa parametre čerstvosti napr. overením, aký čas zostáva do dátumu spotreby, resp. dátumu minimálnej trvanlivosti. Tovar bude preberať na základe senzorickej analýzy, t.j. na základe zmyslového posúdenia - farba, vôňa tovaru. V prípade opakovaného nedodržania a porušenia zásady čerstvosti a kvality dodaného tovaru, nebude tento tovar prevzatý a bude sa to považovať za hrubé porušenie rámcovej dohody a verejnému obstarávateľovi vznikne právo na okamžité odstúpenie od rámcovej dohody.
  12. Verejný obstarávateľ môže počas trvania zmluvného vzťahu meniť zazmluvnené množstvo tovaru u jednotlivých položiek pri zachovaní jednotkových cien a celkovej ceny zákazky.

1. **HODNOTENIE PONÚK**
   1. Uchádzač k preukázaniu splnenia technických požiadaviek verejného obstarávateľa predloží v ponuke technickú špecifikáciu predmetu zákazky s uvedením ponúkaných parametrov každej položky predmetu zákazky, v súlade s požiadavkami verejného obstarávateľa a predloží ich v Prílohe č. 1 k návrhu rámcovej dohody za dodržania technických požiadaviek verejného obstarávateľa uvedených v tejto časti súťažných podkladov.
   2. Komisia pri hodnotení splnenia požadovaných technických požiadaviek na predmet zákazky preverí, či uchádzačom predložené technické parametre (technická špecifikácia predmetu zákazky) je v súlade s požadovanou technickou požiadavkou na predmet zákazky verejného obstarávateľa uvedenej v Prílohe č. 1 k návrhu rámcovej dohody a či uchádzačom predložená ponuka obsahuje celý požadovaný predmet zákazky (komplexnosť ponuky).
   3. Verejný obstarávateľ nepovoľuje vynechať, pridať, ani zmeniť žiadnu položku predmetu zákazky, množstvo, ani mernú jednotku žiadnej položky uvedenej v Prílohe č. 1 k návrhu rámcovej dohody. V prípade nedodržania tejto požiadavky, takáto ponuka nebude zo strany verejného obstarávateľa akceptovaná z dôvodu neporovnateľnosti ponúk. Taká ponuka bude považovaná za neplnenie požiadaviek verejného obstarávateľa na predmet zákazky a bude v súlade s § 53 ods. 1 zákona o verejnom obstarávaní vylúčená.
   4. Ponukami uchádzačov, ktorí nesplnili požiadavky verejného obstarávateľa v technickej požiadavke na predmet zákazky, množstevných požiadavkách, ako aj komplexnosti celého rozsahu ponuky podľa požiadavky verejného obstarávateľa, sa členovia komisie pri hodnotení ponúk nebudú ďalej zaoberať a ponuky týchto uchádzačov budú v súlade s ust. § 53 ods. 5 zákona o verejnom obstarávaní z verejnej súťaže vylúčené.
2. **VYUŽITIE SUBDODÁVATEĽOV**
   1. Verejný obstarávateľ vyžaduje, aby **úspešný uchádzač** uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, spolu s vecným a percentuálnym podielom plnenia a uvedené údaje doplnil do Prílohy č. 2 k návrhu rámcovej dohody **najneskôr v čase jej uzavretia.**
   2. Subdodávateľ alebo subdodávatelia podľa osobitného predpisu, ktorý podľa ust. § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. v znení neskorších predpisov.
   3. Úspešný uchádzač zodpovedá za to, že všetci jeho subdodávatelia budú zapísaní v registri partnerov verejného sektora, ak sa na nich táto povinnosť vzťahuje (uplatňuje sa len u subdodávateľa, ktorému majú byť jednorazovo poskytnuté finančné prostriedky prevyšujúce sumu 100 000,00 EUR bez DPH). V prípade zanedbania tejto povinnosti úspešný uchádzač znáša všetky škody, pokuty a penále, ktoré vzniknú v súvislosti s nesplnením si tejto povinnosti. Povinnosť subdodávateľa byť zapísaný v registri partnerov verejného sektora sa naňho vzťahuje po celú dobu jeho účasti počas trvania rámcovej dohody.
   4. Predávajúci je povinný písomne oznámiť kupujúcemu akúkoľvek zmenu údajov o subdodávateľovi, a to do 5 pracovných dní odo dňa, kedy sa predávajúci dozvedel o tejto zmene.
   5. K zmene subdodávateľa môže dôjsť len po odsúhlasení verejným obstarávateľom. Úspešný uchádzač je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť verejnému obstarávateľovi zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov).
   6. Úspešný uchádzač je povinný postupovať pri výbere subdodávateľa tak, aby náklady vynaložené na zabezpečenie plnenia predmetu dohody boli primerané jeho kvalite a cene a tak, že subdodávatelia podieľajúci sa na plnení predmetu dohody budú kvalifikovaní na svoje profesie vzťahujúce sa na plnenie tejto dohody a budú mať potrebné oprávnenia a osvedčenia k plneniu predmetu dohody.