**Verejná súťaž**

NADLIMITNÁ ZÁKAZKA

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**SÚŤAŽNÉ PODKLADY**

na predmet zákazky

**Potraviny 2022/01**

(TOVARY)

**ČASŤ A.2**

**PODMIENKY ÚČASTI UCHÁDZAČOV**

1. **PODMIENKY ÚČASTI TÝKAJÚCE SA OSOBNÉHO POSTAVENIA**
   1. Verejného obstarávania sa môže zúčastniť hospodársky subjekt, ktorý spĺňa taxatívne určené podmienky účasti týkajúce sa osobného postavenia podľa **§ 32 ods. 1** zákona o verejnom obstarávaní.
   2. Uchádzač preukáže splnenie podmienok účasti týkajúcich sa osobného postavenia podľa § 32 ods. 1 zákona o verejnom obstarávaní dokladmi podľa § 32 ods. 2, resp. podľa § 32 ods. 4 a 5 zákona o verejnom obstarávaní alebo spôsobom podľa § 152 zákona o verejnom obstarávaní.
   3. Podľa § 32 ods. 3 prvej vety zákona o verejnom obstarávaní uchádzač so sídlom/miestom podnikania v Slovenskej republike a ktorého údaje sú vedené v informačných systémoch verejnej správy Slovenskej republiky, **nie je povinný predkladať** verejnému obstarávateľovi nasledovné doklady:

* **potvrdenia zdravotnej poisťovne a sociálnej poisťovne** podľa § 32 ods. 1 písm. b) a ods. 2 písm. b) zákona o verejnom obstarávaní,
* **potvrdenia miestne príslušného daňového úradu a miestne príslušného colného úradu** podľa § 32 ods. 1 písm. c) a ods. 2 písm. c) zákona o verejnom obstarávaní,
* **výpis z Obchodného registra Slovenskej republiky alebo výpis zo Živnostenského registra Slovenskej republiky**, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona o verejnom obstarávaní týmito typmi dokladu.
  1. V prípade, ak by verejný obstarávateľ v období vyhodnotenia splnenia podmienok účasti uchádzačov vo verejnom obstarávaní nemal možnosť prístupu do informačného systému OverSi, je oprávnený vyžiadať si od uchádzačov originál príslušného výpisu/dokladu, resp. jeho osvedčenú kópiu.
  2. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.
  3. Uchádzač môže predbežne nahradiť doklady na preukázanie splnenia podmienok účasti určené verejným obstarávateľom Jednotným európskym dokumentom (ďalej len „JED“) podľa § 39 zákona o verejnom obstarávaní.
  4. Verejný obstarávateľ, v súlade s § 40 ods. 6 písm. g) zákona o verejnom obstarávaní, vylúči uchádzača, ak na základe dôveryhodných informácií má dôvodné podozrenie, že uchádzač uzavrel v danom verejnom obstarávaní s iným hospodárskym subjektom dohodu narúšajúcu hospodársku súťaž.
  5. Ak uchádzač predkladá ponuku na viacero častí predmetu zákazky, splnenie podmienok účasti týkajúcich sa osobného postavenia preukazuje len raz.

1. **PODMIENKY ÚČASTI TÝKAJÚCE SA FINANČNÉHO A EKONOMICKÉHO POSTAVENIA**

Nepožaduje sa.

1. **PODMIENKY ÚČASTI TÝKAJÚCE SA TECHNICKEJ SPÔSOBILOSTI ALEBO ODBORNEJ SPÔSOBILOSTI** 
   1. Verejný obstarávateľ vyžaduje splnenie podmienok účasti podľa **§ 34 ods. 1 písm. d)** zákona o verejnom obstarávaní opisom technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality.

Uchádzač predloží naskenovaný originál, resp. úradne overenú kópiu platného **rozhodnutia o schválení prevádzky,** vydaného Štátnou veterinárnou a potravinovou správou SR, resp. Regionálnou veterinárnou a potravinovou správou, prípadne iný rovnocenný doklad.

* 1. Na preukázanie technickej alebo  odbornej spôsobilosti môže uchádzač v súlade s § 34 ods. 3 zákona o verejnom obstarávaní využiť **odborné kapacity inej osoby**, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení rámcovej dohody bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje uchádzač **písomnou zmluvou uzavretou s touto osobou**, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity **počas celého trvania zmluvného vzťahu**. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní; oprávnenie dodávať tovar alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté.
  2. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 odseku 1 písm. g) zákona o verejnom obstarávaní, uchádzač alebo záujemca môže využiť kapacity inej osoby len vtedy, ak táto osoba bude aj reálne vykonávať služby, na ktoré sa kapacity vyžadujú.
  3. Skupina dodávateľov preukazuje splnenie podmienok účasti vo verejnom obstarávaní týkajúcich sa technickej spôsobilosti alebo odbornej spôsobilosti spoločne.

1. **JEDNOTNÝ EURÓPSKY DOKUMENT**
   1. Uchádzač **môže** podľa § 39 zákona o verejnom obstarávaní **predbežne** nahradiť doklady na preukázanie splnenia podmienok účasti určené verejným obstarávateľom prostredníctvom jednotného európskeho dokumentu (ďalej len „JED“). V takom prípade predkladá naskenovaný originál JED, vo formáte .pdf, s názvom „JED“.
   2. Ak uchádzač použije JED, verejný obstarávateľ môže v súlade so zákonom o verejnom obstarávaní na zabezpečenie riadneho priebehu verejného obstarávania kedykoľvek v jeho priebehu písomne, elektronicky, spôsobom určeným funkcionalitou elektronického nástroja EO EKS požiadať uchádzača o predloženie dokladu/dokladov nahradených JED.
   3. **Vytvorenie elektronickej verzie formuláru JED - postup pre uchádzača:**
      1. Uchádzač môže na vytvorenie elektronického JED využiť bezplatnú stránku Úradu pre verejné obstarávanie, poskytujúcu elektronickú verziu tohto formulára na adrese <https://www.uvo.gov.sk/espd/filter?lang=sk>.
      2. Manuál pre vyplnenie elektronickej verzie JED je možné bezplatne stiahnuť na adrese <https://www.uvo.gov.sk/legislativametodika-dohlad/jednotny-europsky-dokument-605.html> pod názvom **JED - manuál - verzia 2**.
   4. Ak uchádzač využije na preukázanie splnenia podmienok účasti JED, na preukázanie splnenia podmienok účasti bude postačovať, ak uchádzač vo formulári JED v časti IV. „Globálny údaj pre všetky podmienky účasti“ vyplní oddiel alfa bez toho, aby musel vyplniť iné oddiely v časti IV. JED.
   5. Uchádzač uvedie v JED všetky relevantné informácie požadované verejným obstarávateľom, uvedené v oznámení o vyhlásení verejného obstarávania a v týchto súťažných podkladoch, ktoré vyplní podľa pokynov verejného obstarávateľa, ako aj pokynov Úradu pre verejné obstarávanie uvedených v manuáli na stránke Úradu pre verejné obstarávanie.
   6. Uchádzač, ktorý sa verejného obstarávania zúčastňuje samostatne a ktorý nevyužíva zdroje a/alebo kapacity iných osôb na preukázanie splnenia podmienok účasti, vyplní, podpíše a predloží jeden JED. Uchádzač, ktorý sa verejného obstarávania zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní, podpíše a predloží JED za seba spolu s vyplneným/vyplnenými, podpísaným/podpísanými samostatným/samostatnými JED/JED, ktorý/ktoré obsahuje/obsahujú príslušné informácie a podpis každej z osôb, ktorých zdroje a/alebo kapacity využíva uchádzač na preukázanie splnenia podmienok účasti v tomto verejnom obstarávaní.
   7. V prípade, že uchádzača tvorískupina dodávateľov zúčastnená vo verejnom obstarávaní, uchádzač vyplní a predloží JED s požadovanými informáciami za každého člena skupiny dodávateľov spolu s ich podpismi.
   8. Podľa § 39 ods. 6 zákona o verejnom obstarávaní, ak uchádzač použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu písomne - elektronickými prostriedkami, spôsobom určeným funkcionalitou EO EKS, požiadať uchádzača o predloženie dokladu alebo dokladov nahradených JED. Uchádzač doručí elektronicky, spôsobom určeným funkcionalitou EO EKS, doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil v žiadosti dlhšiu lehotu.
2. **POSÚDENIE SPLNENIA PODMIENOK ÚČASTI UCHÁDZAČOV VO VEREJNOM OBSTARÁVANÍ**
   1. Verejný obstarávateľ posudzuje splnenie podmienok účasti vo verejnom obstarávaní, uvedených v bode 1. a v bode 3. tejto časti súťažných podkladov, podľa § 40 zákona o verejnom obstarávaní, v súlade s Oznámením o vyhlásení verejného obstarávania vylučovacím spôsobom, a to v zmysle splnil/nesplnil.
   2. Uchádzač, ktorý bude aspoň raz vyhodnotený ako "nesplnil", nesplnil podmienky účasti osobného postavenia a bude vylúčený z verejného obstarávania.