**Verejná súťaž**

NADLIMITNÁ ZÁKAZKA

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**SÚŤAŽNÉ PODKLADY**

na predmet zákazky

**Potraviny 2022/01**

(TOVARY)

**ČASŤ A.3**

**KRITÉRIÁ NA VYHODNOTENIE PONÚK**

1. **KRITÉRIUM NA VYHODNOTENIE PONÚK**
   1. Komisia na vyhodnotenie ponúk prostredníctvom systému EO EKS automatizovaným spôsobom v súlade so zákonom o verejnom obstarávaní vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk (ďalej len „kritérium“), určeného v oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladov.
   2. Kritérium na vyhodnotenie ponúk:

**Celková cena za dodanie časti predmetu zákazky v EUR s DPH**

**Uchádzačom predložený návrh na plnenie tohto kritéria musí byť zaokrúhlený na dve desatinné miesta.**

* 1. Jediným kritériom na vyhodnotenie ponúk je najnižšia navrhovaná celková cena za dodanie časti predmetu zákazky v EUR s DPH, uvedená v ponuke uchádzača a vypočítaná podľa Prílohy č. 1 - Špecifikácia a cena k návrhu rámcovej dohody pre jednotlivé časti. Všetky ceny uvedené  ponuke uchádzača podľa Prílohy č. 1 k návrhu rámcovej dohody musia byť zaokrúhlené na dve desatinné miesta.

1. **PRAVIDLÁ UPLATŇOVANIA KRITÉRIA NA VYHODNOTENIE PONÚK**
   1. Systém EO EKS automatizovane označí ponuku s najnižšou cenou v EUR s DPH za prvú, ponuku s druhou najnižšou cenou za druhú, ponuku s treťou najnižšou cenou za tretiu, atď. Ponuky uchádzačov, ktoré systém EO EKS automatizovane vyhodnocoval podľa predmetného kritéria, budú následne systémom EO EKS zaradené do elektronickej aukcie, ktorá sa vykoná na základe vyzvania týchto uchádzačov na účasť v elektronickej aukcii.
2. **IDENTIFIKÁCIA ÚSPEŠNÉHO UCHÁDZAČA**
   1. Systém EO EKS po skončení elektronickej aukcie vyhodnotí ponuky uchádzačov podľa predmetného kritéria automatizovaným spôsobom a označí poradie uchádzačov.
   2. Po celkovom vyhodnotení ponúk verejný obstarávateľ oznámi úspešnému uchádzačovi, ktorý sa umiestnil na prvom mieste, že jeho ponuku prijíma. Ostatným uchádzačom oznámi, že neuspeli, spolu s uvedením dôvodov, pre ktoré ich ponuka nebola prijatá a identifikáciu úspešného uchádzača.
   3. Verejný obstarávateľ po ukončení elektronickej aukcie vyzve úspešného uchádzača na predloženie aktualizovanej Prílohy č. 1 - Špecifikácia a cena k rámcovej dohode podľa toho, na ktorú časť predmetu zákazky uchádzač ponuku predložil. Úspešný uchádzač aktualizuje Prílohu č. 1 tým spôsobom, že zníži jednotkové ceny položiek tak, aby cena za časť predmetu zákazky v EUR s DPH dosiahla hodnotu, ktorú uchádzač ponúkol v elektronickej aukcii (resp. túto hodnotu nesmie prevýšiť) - t.j. novú cenu, ktorú dosiahol v elektronickej aukcii, premietne do jednotkových cien položiek danej časti predmetu zákazky.
   4. Po odsúhlasení aktualizovanej Prílohy č. 1 rámcovej dohody verejný obstarávateľ úspešnému uchádzačovi, ktorý sa umiestnil na prvom mieste oznámi, že jeho ponuku prijíma. Ostatným uchádzačom oznámi, že neuspeli s uvedením dôvodov, pre ktoré ich ponuka nebola prijatá a identifikáciu úspešného uchádzača.
   5. Následne úspešný uchádzač Prílohu č. 1 s aktualizovanými cenami a rámcovou dohodou predkladá verejnému obstarávateľovi na podpis v stanovenej lehote.
   6. Uzavretie rámcovej dohody sa uskutoční postupom a spôsobom uvedeným v bode 36 časti A.1 Pokyny pre uchádzačov týchto súťažných podkladov.